open-index/open-wikipedia-markdown huggingface dataset:
Ventava

**Ventava** oli piirkond 13. sajandi Kuramaal Venta jõe alamjooksul. Ta piirnes läänes Läänemere, idas Vanema piirkonna ja lõunas Bandava piirkonnaga. Ventava rahvastiku moodustasid kuralased ja Kuramaa liivlased; jõe äärde asus ka skandinaavlasi; sealt on leitud muinasaegne ruunikirjadega kivirist. Piirkonda (tolleaegse nimega *Saggara*, sel nimel oletatakse läänemeresoome algupära) on mainitud 1230. aasta "Kuramaa paganate" ja paavst Gregorius IX esindaja Alna Balduini vahelises lepingus, millega see piirkond kohustus võtma vastu preestrid ja laskma neil end ristida, tasuma paavsti määratud piiskoppidele ja prelaatidele maksu, osalema paganate-vastasetes sõjakäikudes ning andma leppe kinnituseks pantvange. Leppes rõhutati ka piirkonna sõltumatust Taanist ja Rootsist. Hiljem jagati Ventava ala siiski Liivi ordu ja Kuramaa piiskopkonna vahel. Kaks kolmandikku Ventava maadest pidi sealjuures jääma ordule, piiskopile jäi kolmandik.

Ainuke teadaolev Ventava valitseja on Lammekin. 1230. aasta 28. detsembril "Kuramaa paganate" ja paavst Gregorius IX saadiku Alna Balduini vahel sõlmitud alistumis- ja ristimislepingus on ära toodud ka sealsed muinaskihelkonnad. Nendeks on:
*Tārgale (*Thargolae*) tänapäeva Tārgale valla aladel
*Užava (*Osua*) tänapäeva Užava valla kesk- ja põhjaosas (keskuseks Užava)
*Landze (*Langis*) tänapäeva Vārve valla lõunaosas ja Piltene ümbruskonnas (keskuseks Landze)
*Sārnate (*Sarnitus*) Užava valla lõunaossas (keskuseks Sārnate muinasasula)
*Ēdole (*Edualia*) tänapäeva Ēdole valla aladel
*Vendzava (*Venelis*) - tänapäeva Zirase valla aladel (keskuseks Vendzava, hiljem Vendze)
*Nurme (*Normis*) tänapäeva Zlēkase valla aladel
*Pigava (*Pygawas*) tänapäeva Padure valla põhjaosas (keskuseks tänapäeva Tigas, toonasel kujul *Tygwe*)

## Viited
Beppe Grillo

**Giuseppe Piero "Beppe" Grillo** (sündinud 21. juulil 1948 Genovas) on Itaalia satiirik, blogija ja poliitik.

Ta asutas 2009. aastal opositsioonilise Viie tähe liikumise.
Wellsburg

**Wellsburg** on mitme asula nimi USA-s:

* **[[Wellsburg (Indiana)|Wellsburg]]**, asula Indiana osariigis
* **[[Wellsburg (Iowa)|Wellsburg]]**, linn Iowa osariigis
* **[[Wellsburg (Kentucky)|Wellsburg]]**, asula Kentucky osariigis
* **[[Wellsburg (Lääne-Virginia)|Wellsburg]]**, linn Lääne-Virginia osariigis
* **[[Wellsburg (New York)|Wellsburg]]**, asula New Yorgi osariigis
* **[[Wellsburg (Põhja-Dakota)|Wellsburg]]**, asula Põhja-Dakota osariigis
Oldenburgi valitsejate loend

Järgnev on loend Oldenburgi krahvidest, hertsogitest, suurhertsogitest ja peaministritest.

## [[Oldenburgi krahvkond|Oldenburgi krahvid]]

* 1101–1108 Egilmar I
* 1108–1143 Egilmar II
* 1143–1168 Christian I Riiakas
* 1168–1211 Moritz I
* 1209–1251 Otto I, ühisvalitsemine Christian II ja hiljem Johann I-ga
* 1211–1233 Christian II
* 1233–1272 Johann I
* 1272–1278 Christian III
* 1272–1301 Otto II
* 1278–1305 Johann II
* 1302–1323 Christian IV
* 1305–1345 Johann III
* 1331–1356 Johann IV
* 1345–1368 Konrad I
* 1368–1386 Konrad II
* 1386–1420 Moritz II
* 1368–1398 Christian V
* 1398–1423 Christian VI
* 1423–1440 Dietrich von Oldenburg
* 1440–1448 Christian VII, personaalunioonis kui Taani kuningas Christian I
* 1448–1483 Gerd der Mutige
* 1483–1500 Adolf
* 1500–1526 Johann V
* 1526–1529 Johann VI, ühisvalitsemine koos vendade Georgi, Christophi ja Anton I-ga, sunniti aastal 1529 tagasi astuma
* 1526–1529 Georg, ühisvalitsemine koos vendade Johann VI, Christophi ja Anton I-ga, sunniti aastal 1529 tagasi astuma
* 1526–1566 Christoph, ühisvalitsemine koos vendade Johann VI, Georgi ja Anton I-ga
* 1526–1573 Anton I, ühisvalitsemine koos vendade Johann VI, Georgi ja Christophiga
* 1573–1603 Johann VII
* 1573–1619 Anton II
* 1603–1667 Anton Günther
* 1667–1670 Friedrich I, personaalunioonis kui Taani kuningas Frederik III
* 1670–1699 Christian VIII, personaalunioonis kui Taani kuningas Christian V
* 1699–1730 Friedrich II, personaalunioonis kui Taani kuningas Frederik IV
* 1730–1746 Christian IX, personaalunioonis kui Taani kuningas Christian VI
* 1746–1766 Friedrich III, personaalunioonis kui Taani kuningas Frederik V 
* 1766–1773 Christian X, personaalunioonis kui Taani kuningas Christian VII, loovutas krahvkonna Schleswig-Holstein-Gottorfi liinile
* 1773 Paul I, loovutas krahvkonna oma nõole Schleswig-Holstein-Gottorfi liinist
* 1773–1774 Friedrich August I (ülendati aastal 1774 hertsogiks), personaalunioonis Lübecki piiskopina

## [[Oldenburgi hertsogkond|Oldenburgi hertsogid]]

* 1774–1785 Friedrich August I
* 1785–1810 Peter Friedrich Wilhelm

:*[[Prantsuse esimene keisririik|Prantsusmaale]] aastatel 1810–1813*

* 1813–1823 Peter Friedrich Wilhelm
* 1823–1829 Peter I Friedrich Ludwig

## [[Oldenburgi suurhertsogkond|Oldenburgi suurhertsogid]]

* 1829–1853 Paul Friedrich August I 
* 1853–1900 Nikolaus Friedrich Peter II 
* 1900–1918 Friedrich August II 

## Täistiitel

* *Oldenburgi suurhertsog, pärija Norras, Schleswigi, Holsteini, Stormarni, Ditmarshes & Oldenburgi hertsog, Lübecki ja Birkenfeldi vürst, Jeveri ja Kniphauseni isand*


Pilt:Schloß Oldenburg (01).JPG|Oldenburgi loss 
Pilt:Schloss Rastede.jpg|Rastede loss 
Pilt:Eutin Schloss 1.jpg|Eutini loss 
Pilt:Gueldenstein Hof-2.JPG|Güldensteini mõis Harmsdorfis


## Oldenburgi Vaba Riigi peaministrid

* 1918–1919 Bernhard Kuhnt
* 1919–1923 Theodor Tantzen
* 1923–1930 Eugen von Finckh
* 1930–1932 Friedrich Cassebohm
* 1932–1933 Carl Röver
* 1933–1945 Georg Joel
* 1945–1946 Theodor Tantzen

:''Aastal 1946 Alam-Saksimaale
Funktsioonitsükkel

**Funktsioonitsükkel** ehk **funktsiooniring** (sks. *Funktionskreis*, ingl. *functional cycle* või *functional circle*) on organismide käitumisakti mudel, mis kirjeldab organismi tajuilma ja mõjuilma seost. 

Funktsiooniring on organismide omailma moodustav mehhanism.

Mõiste võttis kasutusele Jakob von Uexküll.
Ustja (Beršadi rajoon)

**Ustja** (ukraina keeles Устя) on küla Ukrainas Vinnõtsja oblastis Beršadi rajoonis. Elanike arv on 2610.

## Viited
Jakomäki

**Jakomäki** (rootsi keeles ***Jakobacka***) on asum Põhja-Helsingis Suurmetsä linnaosas. Jakomäel on korterelamud.

## Viited
M-rakud

**M-rakud** (ladina keeles *epitheliocyti microplicati*) on paljude selgroogsete seedekulgla (peen- ja jämesoole) koondlümfifolliikulites ning soolte ja limaskestaga seotud lümfikoes leiduv membranoossete rakkude tüüp.

M-rakkude areng, morfoloogia, histoloogia, patoloogilised seisundid ja apoptoos võivad erineda nii liigiti, indiviiditi kui ka arenguastmeti.

Antigeenide imendumine seedetraktis toimub, kui M-rakkude pinnale sattunud antigeenid haaratakse endotsütoosi, fagotsütoosi või transtsütoosi teel vakuoolides raku sisse, kust need transporditakse Peyeri naastu ja sealt laiemasse lümfiringesse. 
 
Nende füsioloogiline roll arvatakse seisnevat mitmete mikroorganismide ja makromolekulide fagotsütoosis ja transtsütoosis ning lümfifolliikuli immuunrakkudele antigeenide esitlemises, kutsumaks esile immuunvastust. Makrofaagid ja dendriitrakud saavad M-rakkudelt antigeene ja esitlevad neid T-rakkudele. M-rakke seostatakse paikse limaskestaimmuunsusega. 

M-rakkude kahjustumise korral (näiteks põletiku tõttu) võib väheneda epiteliaalbarjääri kaitsevõime, mis võimaldab mikroorganismidel soolest kehasse tungida. M-rakke kasutavad sooleepiteeli sisenemiseks mitmed patogeenid, sh *[[Shigella flexneri]]*, *[[Salmonella typhimurium]]* ja *[[Yersinia pseudotuberculosis]]* ning erinevad prioonid. 

Ka polioviirus, listeeriabakter, *[[Mycobacterium avium]]* *subsp.* *paratuberculosis*, gripiviirused, HI-viirus, *[[Staphylococcus aureus]]* ja rotaviirused kasutavad organismis levimiseks ära M-rakke või M-rakkude hävimist.

M-rakk on kantud inimese tsütoloogia ja histoloogia standardsõnavarasse Terminologia Histologica.

## Viited

## Välislingid

* Laurent Ouzilou, Elise Caliot, Isabelle Pelletier, Marie-Christine Prévost, Eric Pringault ja Florence Colbère-Garapin, Poliovirus transcytosis through M-like cells, J Gen Virol September 2002, 83. köide, nr 9, lk 2177-2182, veebiversioon (vaadatud 16.07.2014) (*inglise keeles*)
* Sissekanne Terminologia Histologicas H3.04.03.0.00010: Epitheliocytus microplicatus. M-rakk 
* Neil A. Mabbott, David S. Donaldson, Hiroshi Ohno, Ifor R. Williams, ja Arvind Mahajan, Microfold (M) cells: important immunosurveillance posts in the intestinal epithelium, Mucosal Immunol. Juuli 2013; 6(4): 666–677., doi: 10.1038/mi.2013.30, PMCID: PMC3686595, veebiversioon (vaadatud 16.07.2014) (*inglise keeles*)
 
*Selles artiklis on kasutatud ingliskeelset artiklit [[:en:Microfold cell]] seisuga 16.07.2014.*
Röövkärblased

**Röövkärblased** (*Asilidae*) on sugukond kärbselisi.

Tihedalt karvase kehaga suured röövtoidulised kärbselised. Toituvad enamasti putukatest. 

Maailmas 5000–7000 liiki. Eestis umbes 30 liiki.

## Eesti liikidega perekonnad
**[[Asilus]]*
***Asilus crabroniformis* – vapsikkärbes
**[[Choerades]]*
**[[Cyrtopogon]]* 
***[[Cyrtopogon pulchripes]]*
**[[Didysmachus]]*
***[[Didysmachus picipes]]*
**[[Dioctria]]*
**[[Eutolmus]]*
**Laphria* – küttkärbes
***Laphria flava* – ruuge-küttkärbes
***Laphria gibbosa* – harilik küttkärbes
**[[Leptogaster]]*
**[[Machimus]]*
***[[Machimus arthriticus]]*
***[[Machimus rusticus]]*
**[[Pamponerus]]*

## Välislingid
*Röövkärblased
Küttkärbes

**Küttkärbes** (*Laphria*) on perekond röövkärblasi.

Küttkärbsed on Eesti suurimad röövkärblased.

Maailmas on selles perekonnas 240 liiki, Euroopas 19.

## Eesti liigid
**Laphria flava* – ruuge-küttkärbes
**Laphria gibbosa* – harilik küttkärbes

## Viited
Ruuge-küttkärbes

**Ruuge-küttkärbes** (*Laphria flava*) on röövkärblaste sugukonda ja küttkärbse perekonda kuuluv putukaliik.

Ruuge-küttkärbsed on suured, kuni 25 mm pikkuse kehaga. Vastsed elavad männi tüvedes ja kändudes.

Eestis võrdlemisi tavaline.

## Välislingid
*
Velõka Rusava

**Velõka Rusava** (ukraina keeles Велика Русава) on küla Ukrainas Vinnõtsja oblastis Tomašpili rajoonis. Elanike arv on 1105. Pindala on 5,79 km².
Pjatkivka

**Pjatkivka** (ukraina keeles П'ятківка) on küla Ukrainas Vinnõtsja oblastis Beršadi rajoonis. Elanike arv on 1123.
Eesti Kinnisvarafirmade Liit

**Eesti Kinnisvarafirmade Liit** (EKFL) on kinnisvara vahenduse, arenduse, halduse ja konsultatsioonidega tegelevate äriühingute ühendus, mis ühendab Eesti kinnisvarafirmasid, kes peavad oluliseks klientide ausat, kiiret, korrektset ja asjatundlikku teenindamist.
 
Eesti Kinnisvarafirmade Liit asutati 10.märtsil 1994.
 
EKFLi kuulumine on kujunenud kinnisvarafirmadele lisaväärtuseks, mis suurendab nende usalduskrediiti. EKFLi liikmed peavad oluliseks klientide ausat, kiiret, korrektset ja asjatundlikku teenindamist.

Liidu liikmete turvalise ja häid tavasid järgiva teenindamise tagamiseks on EKFL üldkoosoleku poolt kinnitatud liidu liikmete "Heade tavade koodeks" ja asutatud selle täitmiseks Aukohus, kes juhindub koodeksist ja maailmas tunnustatud praktikast.

Aukohtu koosseisu valib liidu üldkoosolek kaheks aastaks. Kohus arutab ja lahendab vaidlusi, kus vähemalt üks osapool on liidu liige. Aukohtu poole on avalduse või kaebusega õigus pöörduda igal liidu liikmesfirma kliendil kui ka liidu liikmel.

EKFLi liikmeks olek annab kliendile tehingu korraldamisel suurema kindlustunde ja usalduse.
Moskva metrooõnnetus (2014)

**Moskva metrooõnnetus** toimus 15. juulil 2014 Moskva metroos. Hukkus vähemalt 23 inimest, 146 vajas haiglaravi. 16. juuli kuulutati Moskvas leinapäevaks.

Õnnetus toimus 15. juulil 2014 kell 8:39 kohaliku aja järgi Arbatsko-Pokrovskaja liinil Slavjanski bulvari ja Park Pobedõ metroojaama vahel, kus rongi esimesed kolm vagunit sõitsid rööbastelt välja.

See oli Moskva metroo ajaloos kõige suurema hukkunute hulgaga õnnetus.

## Viited
AAC

**AAC** ehk **Advanced Audio Coding** on 1997 kasutusele võetud helifaili pakkimise viis.

AAC töötati välja paljude ettevõtete, sealhulgas AT&T Bell Laboratories, Fraunhofer IIS, Dolby Laboratories, Sony Corporation ja Nokia, koostöös.
Aade (ringkiri)

**Aade** oli ringkiri. See ilmus 1967–1997 Vello Salo väljaandel.

## Välislingid
*Aade Eesti rahvusbibliograafia
Ablatsioon (oftalmoloogia)

**Ablatsioon** ehk **võrkkesta irdumine** (*ablatio retinae*, *amotio retinae*) on võrkkesta eraldumine soonkestast. Võrkkesta seesmised osad (neuroreetina) eralduvad neid varustavast kihist pigmentepiteelist.

## Välislingid
*Sissekanne portaalis inimene.ee
Vööt-aaloe

**Vööt-aaloe** (*Aloe variegata*) on üks toataimena kasvatatavaid aaloeliike.

## Klassifikatsioon

Cronquisti süsteemis (1981) on vööt-aaloe liigitatud aaloeliste (*Aloeaceae*) sugukonda. 
 
APG II süsteemis (2003) on vööt-aaloe liigitatud tooneliilialiste (*Asphodelaceae*) ja APG III süsteemis heinpuuliste (*Xanthorrhoeaceae*) sugukonda.

## Levila

Looduslikult kasvavad vööt-aaloed Lõuna-Aafrikas ja Namiibias.
 
## Saadused

Välispidiselt kasutatakse vööt-aaloed nahaga seotud sümptomite leevendamiseks ja seespidiselt laksatiivina. 

## Seltsilistaimed

Vööt-aaloe seltsilistaimede hulka kuuluvad: ohteline aaloe, *A. bowiea*, lühilehine aaloe, madal aaloe, *A. longistyla*, *A. claviflora*, *A. falcata*, *A. dinteri* ja *A. sladeniana*. Seltsilistaimedeks võivad sobida ka *Lampranthus multiradiatus*, kuld-läikõis, *Pelargonium echinatum*, *P. xerophytum*, *P. spinosum*, *P. sericifolia*, *P. crithmifolium*, *Stoeberia arborescens*, kääbusgasaania, *Hermannia saccifera*, *Lampranthus reptans* ja kolmkant-läikõis. 

## Ajaloolist

16. oktoobril 1685 jäädvustas Aafrika-ekspeditsioonil Namaqualandis vööt-aaloed esimesena Simon Van Der Stel.  

## Viited

## Välislingid
* Sissekanne GRIN-is

*Selles artiklis on kasutatud ingliskeelset artiklit [[:en:Aloe variegata]] seisuga 19.07.2014.*
Aino Aalto

**Aino Maria Aalto** (sünninimi **Mandelin**, 1906–1924 **Marsio**; 25. jaanuar 1894 Helsingi – 13. jaanuar 1949 Helsingi) oli soome arhitekt ja disainer. 

Ta lõpetas arhitektuuriõpingud Helsingi Tehnikaülikoolis 1920. aastal ning alustas samal aastal tööd Alvar Aalto arhitektuuribüroos. Ta abiellus Alvar Aaltoga 1924. aastal. Ta osales mitmete hoonete, sisekujunduste ja tarbeesemete kavandamises ning oli tuntud eelkõige klaasi- ja mööblidisaini poolest.

Aino Aalto oli üks ettevõtte Artek asutajaid ja selle kunstiline juht. Tema tööd pälvisid rahvusvahelist tunnustust, sealhulgas auhindu Milano triennaalidel 1930. aastatel.

Aino Maria Aalto on maetud Helsingi Hietaniemi kalmistule.
Alpo Aaltokoski

**Alpo Tapio Aaltokoski** (sündinud 8. septembril 1958 Pyhäjärvis) on soome tantsija ning koreograaf.
Armastuse pisarad

**"Armastuse pisarad"** (hispaania keeles "Corona de Lagrimas") on Mehhiko draamasari. Seriaalis mängib peaosa Victoria Ruffo. Eestis näidati seda telekanalil TV3. 

## Sisu

Kui Refugio (Victoria Ruffo) koos kolme pojaga kodunt välja visatakse, viib saatus nad Méxicosse. Möödub kaheksateist aastat, Refugio elab poegadega vaesuses ning teda kimbutavad tugevad nägemisprobleemid. Refugio vanim poeg Patricio õpib õigusteadust ja unistab rikkusest, keskmine poeg Edmundo on andekas, kuid laisk arstitudeng, ja noorim, Ignacio, pidi ema aitamiseks pärast keskkooli tööle minema. 

Peagi kohtab Patricio rikka juristi hellitatud tütart ning salates oma vaese pere maha, abiellub temaga. Refugio jõupingutused poja tagasivõitmiseks jooksevad aina luhta, mis tõukab ta masendusse ja päädib töökaotusega. Nooremad pojad üritavad ema aidata, kuid Edmundo valib selleks kuritegeliku tee, mis viib ta vanglasse. 

Kui Patricio kuuleb oma päritolu kohta tõtt, sunnib see teda olukorda ümber hindama ja ülbuse alla neelama. Ta anub Refugiolt andestust ning pere harmoonia saab taastatud.

## Osatäitjad

* Victoria Ruffo – Refugio Chavero Hernández
* Maribel Guardia – Julieta Rojas vda de Vásquez
* Ernesto Laguardia – Rómulo Ancira
* África Zavala – Lucero Vásquez Rojas
* Adriana Louvier – Olga Ancira Cervantes
* José María Torre – Edmundo "Mundo" Chavero
* Mane de la Parra – Ignacio "Nachito" Chavero
* Alejandro Nones – Patricio Chavero
* Lola Merino – Mercedes Cervantes de Ancira
* Martha Julia – Flor Escutia Borbolla
* Arturo Carmona – Apolinar "Polo" Pantoja
* Juan Carlos Casasola – Benjamín Aguilar "Contador"
* Amairani – Érika Cordero
* Raquel Garza – Martina Requena Vda. de Durán
* Erika García – Margarita Ríos "Magos"
* Ulises de la Torre – Agustín Galindo
* Mauricio García Muela – Raúl Cervantes
* Felipe Nájera – Marco Cervantes
* Fabiola Guajardo – Norma
* Axel Ricco – José Antonio Barajas "El Pollo"
* Elizabeth Guindi – Aurora de Cervantes
* Ilithya Manzanilla – Sandra Cervantes
* Cassandra Sánchez-Navarro – Consuelo María del Pilar "Chelito" Durán Requena
* Carlos Girón – César Durán Requena
* Javier Ruán – Don Isaías Requena
* Alejandro Ávila – Baldomero Chavero
* Juan Peláez – Eliseo Marrufo
* Pedro Moreno – Juez Julián Corona
* Perla Encinas – Zaida Mendez
* Demian Gabriel – El Pinzas
* Vicente Torre – Silvestre
* Zadkiel Molina – Tino
* Emireth Rivera – Lic. Delia Orozco
* Vanessa Cure – Noelia
* Tania Riquenés – Daira Americas
* Carlos Bagarrán – Carcelero
Marõnivka

**Marõnivka** (venepäraselt Marinovka) on küla Ukrainas Donetski oblastis Šahtarski rajoonis, umbes 10&nbsp;km kaugusel Snižnest lõunakagus. Küla lähistel, piiril Venemaaga asub "Marõnivka" piiripunkt.

Küla asub 217 meetri kõrgusel merepinnast.

2001. aasta 1. jaanuaril elas Marõnivkas 629 inimest.

2014. aasta Ukraina kriisi ajal on küla lähistel toimunud mitmeid lahinguid valitsusvägede ja venemeelsete separatistide vahel.

16. juuli päeval ründas "Marõnivka" piiripunkti 10 tanki, 5 soomustransportööri ja kuni 200 terroristi, hukkus 2 Ukraina sõjaväelast.

## Viited
Diaea dorsata

***Diaea dorsata*** on liik krabiämbliklasi perekonnast *[[Diaea]]*.

Tal on rohelised jalad ja rindmik ning pealt helepruun tagakeha.

Liik esineb ka Eestis.

## Välislingid

*
Hillar Lauri

**Hillar Lauri** (7. veebruar 1928 – 26. mai 2014) oli eesti merenduspedagoog.

Ta sündis Võrumaal Tsäpsi algkooli õpetaja pojana. 1946. aastal lõpetas ta Võru 1. Keskkooli. Alustas Tallinna Polütehnilises Instituudis inseneriõpinguid, mille kõrvalt teenis elatist matemaatikatundide andmisega Tallinna 22. Keskkoolis. Pärast 1949. aasta märtsiküüditamist sattus ta võimude ebasoosingusse ning kustutati üliõpilaste nimekirjast, põhjuseks vanema venna metsavennaks kuulutamine ja 25 + 5 aastaks (koos emaga) Siberisse saatmine. Mehaanikainseneri diplomi sai ta Tallinna Polütehnilisest Instituudist 1956. aastal (siis, kui ta ema ja vend Siberist tagasi jõudsid).

Aastatel 1951–1961 töötas ta Tallinna Merekalanduse Tehnikumis tehniliste ainete (tehniline mehaanika, tehniline joonestamine) õpetajana, olles samaaegselt aastatel 1954–1961 direktori asetäitjaks õppetöö alal. Aastatel 1961–1965 töötas ta Eesti NSV Kõrg- ja Keskerihariduse Ministeeriumis tehnikumide inspektorina, jätkates kohakaasluse alusel tundide andmist mereharidust andvates õppeasutustes. Kui 1965. aastal hakati Eestis mereharidust reformima ja Tallinna Kalandustehnikumist sai Tallinna Kalatööstuslik Merekool, kutsuti ta sinna ülema asetäitjaks õppetöö alal ja tehniliste ainete õpetajaks. Kuna kool oli kinnise režiimiga ja varasemast tublisti üle politiseeritud, pidi ta aastal 1971 leidma uue töökoha (kuna ta oli parteitu). Uueks töökohaks sai Karu tänaval olev Kutsekeskkool nr 1, kus ta töötas aastatel 1971–1981 direktori asetäitjana õppe- ja tootmistöö alal ning tehniliste ainete õpetajana; tollal oli see ka ainus kool, kus mereharidust sai eesti keeles. Aastatel 1981– töötas ta Eesti NSV Ministrite Nõukogu Riiklikus Kutse­hariduse Komitees koolivalitsuse juhataja asetäitjana. Aastast  töötas ta Estonia puiesteel asuva Tallinna Merekooli õppejõuna, seejuures aastast 1990 tuli tal kooli ülema asetäitjana hakata seal korraldama ka õppetööd; tihti tuli tal alustada nullist ja seda koolis tegutseva Interrinde vastuseisust hoolimata.

## Tunnustus
*1979 Eesti NSV teeneline õpetaja
*1999 Valgetähe III klassi teenetemärk

## Viited
Tõepredikaat

**Tõepredikaat** ehk **tõesuspredikaat** on loomuliku keele öeldistäide koos koopulaga või formaalse keele predikaat, mida vähemalt näiliselt kasutatakse mainitavale tõekandjale (loogikas mugavuse pärast tavaliselt lausele) tõesuse omistamiseks. 

Eesti keeles on tõepredikaadiks tavaliselt "on tõene".

Selleks et abstraktselt määratletud predikaat *T* saaks olla tõepredikaat, nõutakse klassikalise loogika raames tavaliselt, et 

: mis tahes lause *A* korral     *T*(⌜*A*⌝) ↔ *A*. 

Seda Alfred Tarski (1935) formuleeritud tingimust nimetatakse T-skeemiks: lause ⌜*A*⌝ on tõene parajasti siis, kui *A*.

Üldisemas raamistikus võib selle asendada tingimustega:

: mis tahes lause *A* korral *A* ⊢ *T*(⌜*A*⌝) ja *T*(⌜*A*⌝) ⊢ *A*.

Aksiomaatilistes tõeteooriates on tõepredikaat algmõiste.   

## Märkused

## Kirjandus
*Alfred Tarski. Der Wahrheitsbegriff in den formalisierten Sprachen. – *[[Studia Philosophica (Poola)|Studia Philosophica]]*, 1935, 1, lk 261–405.
Diaea

***Diaea*** on perekond krabiämbliklasi.

Perekonnas on 73 liiki. Enamik liike elab Aafrikas, Aasias ja Austraalias. Ameerikas elab kolm liiki, Euroopas kaks.

Eestis elab üks selle perekonna liik – *[[Diaea dorsata]]*.
Reservtoide

**Reservtoide** on elektrivarustus põhiliiniga samade parameetritega varuliini kaudu, mis tagab piisava võimsuse oluliste elektritarbijate toitmiseks. Põhiliini avarii korral lülitab ümberlülitusseade tarbija ümber varuliinile või muule reservtoiteallikale 0,3–0,8 sekundiga. Reservtoidet võib saada näiteks eraldi liini kaudu energiaettevõte naabertrafost või ka vastavate parameetritega autonoomsest energiaallikast.

## Tehniline teostamine
Reservtoitele ümberlülitamine võib olla teostatud kontaktoriga või spetsiaalse reservtoitelülitiga (näiteks CHiNT NZ7). Reserv- ja põhitoiteliini lülitamine peab olema teineteisest eraldatud – selleks kasutatakse ümberlülitusseadmetel ka mehaanilist blokeeringut.

Reservtoite projekteerimisel võetakse arvesse alajaama trafo läbilaskevõimsust, kusjuures reservenergiaallika võimsus ei pea harilikult ületama 50% põhitrafo võimsusest. Niipea kui põhiliinil toide taastub, lülitatakse tarbija kiiresti põhiliinile tagasi.

## Automaatne ümberlülitamine
Automaatne ümberlülitusseade peab lülitama tarbija varuliinile minimaalse aja jooksul ja sõltumata toite kadumise põhjusest. Ümberlülitusseade peab rakenduma ainult üks kord; näiteks kui tarbija poolel on lühis, võiks reservliini korduv lülitamine põhjustada lisarikkeid. 

Automaatsel ümberlülitamisel kasutatakse mõõtesignaali allikana pingereleed või faasikontrolli releed, mis kaitsealustel ahelatel jälgib minimaalpinget. Kui pinge muutub minimaalväärtusest väiksemaks, siis annab relee vastava signaali ümberlülituskontrollerile. Sõltuvalt toitesüsteemi keerukusest võivad reservtoitele ümberlülitamise eeldusena lisanduda ka järgmised tingimused: 
* lühise puudumine tarbija poolel;
* pealüliti sisestusliinil on sisse lülitatud; 
* varuliinil on piisav pinge.

Pärast nimetatud tingimuste kontrollimist annab juhtimisautomaatika signaali pealüliti väljalülitamiseks ja sektsioonilüliti sisselülitamiseks. Kuna pealüliti ja sektsioonilüliti on vastastikku mehaaniliselt blokeeritud, siis sektsioonilüliti rakendub alles pärast pealüliti väljalülitamist. Madalpingevõrkudes kasutatakse lihtsamaid lülitamisseadmeid, tänapäeval on levinud elektroonilise juhtimisega moodulid. 

## Vaata ka
* Puhvertoiteallikas
* Diiselgeneraator

## Välislingid

* Safe Installation of Your Standby Generator (inglise keeles)
* Transfer Switches (inglise keeles)
* Reservtoitega elektrikilbid (vene keeles)
Ida-Timor 2014. aasta taliolümpiamängudel

**[[Ida-Timor]]** osales **[[2014. aasta taliolümpiamängud]]el** esimest korda ühe sportlasega.

Selleks sportlaseks oli mäesuusataja Yohan Goutt Goncalves, kes sai slaalomis 43. koha.
Emil Aaltonen

**Emil Aaltonen** (1888. aastani **Widell**; 29. august 1869 Metsäkansa, Sääksmäki vald – 16. detsember 1949) oli soome tööstur.

Tema juhitud ettevõttest Aaltosen Kenkätehdas O.Y. sai Põhjamaade suurim kingavabrik. 

## Tunnustus
*1921 kaubandusnõunik
*1939 mäenõunik
Remu Aaltonen

**Remu Aaltonen** (õieti **Henry Olavi Aaltonen**; sündinud 10. jaanuaril 1948 Helsingis) on soome löökpillimängija ning laulja, üks  ansambli Hurriganes asutajatest.
Aafrika kuninganna

**"Aafrika kuninganna"** ("The African Queen") on John Hustoni lavastatud film 1951. aastast.

Peaosades on Humphrey Bogart, kes sai selle osatäitmise eest parima meespeaosatäitja Oscari, ja Katharine Hepburn.

1994. aastal kanti film Riiklikku Filmiregistrisse.
Manivald Aaman

**Manivald Aaman** (vene keeles *Манивальд Оттович Ааман*; 22. august 1932 Tšita – 4. september 1997 Moskva) oli eesti päritolu Nõukogude Liidu ja Venemaa sõjaväelane, 1982. aastast kindralmajor.

Manivald Aaman sündis 1932. aastal Tšitas sõjaväelase Otto Aamani pojana. Lõpetas Tallinna 32. Keskkooli. 

Teenis 1952. aastast NSV Liidu relvajõududes. 1958. aastal lõpetas Možaiski-nim lennuväeinseneride akadeemia, pärast seda oli juhtivatel kohtadel ehitusvägedes. 

Aastatel 1980–1982 oli ta Taga-Kaukaasia sõjaväeringkonna juhataja asetäitja. 

16. detsembril 1982. aastal ülendati Aaman kindralmajoriks (*Генерал-майор-инженер*), 26. aprillil 1984. aastal kindralmajoriks. 

Aastatel 1987–1991 oli Manivald Aaman NSV Liidu Kaitseministeeriumi materiaalsete fondide valitsuse (*Центрального управления материальных ресурсов и внешнеэкономических связей Министерства обороны СССР*) ülem. 

Manivald Aaman suri 4. oktoobril 1997. aastal Moskvas ja on maetud Moskvasse Trojekurovo kalmistule. 

## Viited

## Kirjandus
*Harri Jõgi, “Eesti soost kindralid. Teatmik”, Kirjastus Sisekaitseakadeemia, 1999, lk 35
Aamose raamat

**Aamose raamat** on Aamosele omistatav Vana Testamendi raamat.

## Välislingid
* Eesti Piibliseltsi täielik  eestikeelse Aamose raamatu tekst
Aapravasi Ghat

**Aapravasi Ghat** (hindi keeles 'sisserännupiir') on UNESCO maailmapärandi nimistusse kuuluv endine India sisserändajate keskus Mauritiusel Port Louis's.
Juhani Aaltonen

**Juhani Antero Aaltonen** (sündinud 12. detsembril 1935 Kouvolas) on soome džässmuusik, kes mängib tenorsaksofoni ja flööti. Ta on üks olulisemaid kaasaegse Soome džässi esindajaid.

Aaltonen on esinenud ja salvestanud mitmes tuntud koosseisus, sealhulgas koos trummar Edward Vesalaga ja ansamblis Tasavallan Presidentti. Ta on juhtinud ka oma kvartetti ja teisi väiksemaid rühmi. Tema muusikat iseloomustavad selge kõla, vaba improviseerimine ja meloodiline lähenemine. 

Aaltonen on avaldanud hulga albumeid ning pälvinud tunnustust panuse eest Soome džässmuusikasse.
Mercè Rodoreda

**Mercè Rodoreda i Gurguí** (; 10. oktoober 1908 Barcelona – 13. aprill 1983 Girona) oli katalaani kirjanik.

Tema tuntuim teos on romaan "La plaça del Diamant", mis on tõlgitud paljudesse keeltesse (eesti keeles "Teemandi väljak", Loomingu Raamatukogu 21–23, 2014, tõlkinud Maria Kall). Seda romaani on Gabriel García Márquez pidanud üheks kaunimaist, mis on Hispaanias pärast kodusõda ilmunud.

Rodoreda on pälvinud mitmeid preemiaid, teiste hulgas 1980. aastal elutööpreemia Premi d'Honor de les Lletres Catalanes.

1998. aastal nimetati aastail 1953–1997 Víctor Català auhinnana (*Premi Víctor Català*) välja antud kirjanduspreemia tema auks ümber Mercè Rodoreda auhinnaks (*Premi Mercè Rodoreda de contes i narracions*).

## Viited

## Välislingid

* Fundació Mercè Rodoreda koduleht
Aardman Animations

**Aardman Animations Ltd.** on Bristolis tegutsev nukufilmistuudio, mis on tuntud plastiliinanimatsiooni järgi.

Stuudio asutati 1972. aastal.

1989. aasta lühifilm "Creature Comforts" oli esimene Aardmani teos, mis võitis Oscari. 2000. aastal linastus esimene täispikk animafilm "Kanade mäss" ("Chicken Run"). 2006. aastal valmis esimene arvutianimatsioon "Vesi peale" ("Flushed Away").

Aardmani tuntuimad tegelased on Wallace ja Gromit, kellest on valminud neli lühifilmi (esimene aastal 1989) ja üks täispikk film (2005), ning lammas Shaun.

## Vaata ka
*Nick Park
AARE

**AARE** (**Australian Association for Research in Education**) on Austraalia haridusteadlaste organisatsioon.

## Välislingid
*Koduleht
Kaija Aarikka

**Kaija Helena Aarikka** (1954. aastast õieti **Aarikka-Ruokonen**; 3. veebruar 1929 Somero – 14. august 2014 Helsingi) oli soome disainer ja ettevõtja.

Aastal 1994 pälvis ta Pro Finlandia teenetemärgi.

## Välislingid
* Aarikka Oy
Aas (matemaatika)

**Aas** ehk **kinnine tee** on lõigu [0,1] pidev kujutus topoloogilisse ruumi, mille korral 0 ja 1 kujutuvad samaks punktiks.

Aasad mingis ruumis moodustavad aasruumi.
Aasruum

Topoloogilise ruumi **aasruum** on topoloogiline ruum, mille moodustab aasade hulk selles ruumis (kompaktse-lahtise topoloogiaga).
Aastaajalised muutused

**Aastaajalised muutused** on aastaaegade vaheldumisest tingitud seaduspärased muutused looduses.

Ilmastikuolude muutumine (nt õhu- ja pinnasetemperatuuri muutumine, sademete hulk) toob kaasa muutusi taimede ja loomade elutingimustes, näiteks valguse, soojuse, toidu hulgas ja kättesaadavuses. Vastavalt sellele muutub nende käitumine.
Aatomiemissioonispektroskoopia

**Aatomiemissioonispektroskoopia** (AES) on spektroskoopia haru, mis põhineb aatomite kiirgusspektritel. Kiirguse saamiseks aatomid ergastatakse.
AES

**AES** võib tähistada:
*Akadeemiline Emakeele Selts (hilisem Emakeele Selts)
*Aatomiemissioonispektroskoopia
*Advanced Encryption Standard
*AES Corporation
*Ameerika Eugeenika Selts
Aatomiraadius

**Aatomiraadius** on suurus, mis on avaldatav naaberaatomite omavahelise kauguse kaudu aines. Kuna aatomi elektronpilvel pole teravaid piire, ei saa aatomi raadiust täpselt mõõta. Kui aatomid on tahkises tihedalt pakitud kristallivõres või liituvad molekulideks, siis on aatomituumad üksteisest kindlatel, mõõdetavatel kaugustel. Aatomiraadius on defineeritud kui pool naaberaatomite vahelisest kaugusest. (Naaberaatomite kaugusena arvestatakse aatomituumade vahelist kaugust.)

Poolmetallide või mittemetallide puhul, mis on molekulis seotud kovalentse sidemega loetakse aatomiraadiuseks pool aatomituumade vahelisest kaugusest (kovalentse keemilise sideme pikkusest) ja seda raadiust nimetatakse ka elemendi kovalentseks raadiuseks. Näiteks kloori molekulis on tuumadevaheline kaugus 198 pm ja seega on kloori kovalentne raadius 99 pm.

Metallide puhul on see pool vähimast tuumadevahelisest kaugusest kristallivõres. Näiteks vase aatomitevaheline kaugus on 256 pm ja vase aatomiraadius on 128 pm.

Väärisgaaside korral kasutatakse Van der Waalsi raadiust. See on pool keemiliselt mitteseotud naaberaatomite vahelisest vähimast kaugusest.

## Aatomiraadiuste perioodiline muutumine

Aatomiraadiuste perioodiline muutumine on üks perioodilisusseaduse avaldumisvormidest.
Pearühma elementide aatomiraadiused vähenevad perioodis vasakult paremale. Perioodis esinev raadiuste muutus on seletatav efektiivse tuumalaengu kasvuga. Elementide aatomiraadiused suurenevad rühmades liikudes ülalt alla. Rühmades esinev muutus on seotud uue, suurema peakvantarvuga elektronkihi lisandumisega.

## Viited
Eva Aaver

**Eva Aaver** (14. juuni 1925 Pärnu – 13. detsember 2008 Tartu) oli eesti kirjandusteadlane, tekstoloog ja editsiooniteoreetik. Avaldanud üle 30 teaduspublikatsiooni.

## Teosed

* Lydia Koidula. Luuletused. Tekstikriitiline väljaanne. Koostanud ja eessõna kirjutanud Eva Aaver. Tallinn: Eesti Raamat. 1969. 688lk
* Lydia Koidula 1843-1886. Koostanud Eva Aaver, Heli Laanekask, Sirje Olesk. Ilmamaa.1994. 368lk ISBN 9985821084
## Tunnustus
*1998 Eesti Vabariigi teaduspreemia humanitaarteaduste valdkonnas. Eva Aaver, Leo Anvelt (postuumselt), Heli Laanekask, Abel Nagelmaa, monograafia "Otto Wilhelm Masingu kirjad Johann Heinrich Rosenplänterile 1814-1832".
Ab absurdo

***Ab absurdo*** ehk ***ex absurdo*** on argument, mis põhjendab väidet või lükkab vastupidise väite ümber, toetudes vastupidise väite või selle ilmsete järelduste absurdsusele. 

Kui argument on deduktiivne  ja saadakse vastuolu, siis nimetatakse argumenti *[[reductio ad absurdum]]*.
Abahai

**Abahai**  (hiina keeles 皇太极, *Huáng Tàijí*, templinimi 太宗, *Tàizōng*; 1592 – 21. september 1643) oli mandžude riigi suurkhaan 1626. aastast, Nurhaci kaheksas poeg.

Ta laiendas mandžude riiki, alistades mongolite riigi ja vallutades Põhja-Mandžuuriat, ning ründas Hiina Mingi dünastia riiki. Aasta jagu pärast tema surma vallutati Peking ja võeti Hiinas võim üle.
Abahuda

**Abahuda** ehk **Abu Oda** (araabia keeles *Abū ‘Awdah*) on ala Abu Simbeli lähedal, kus paikneb Horemhebi (18. dünastia)  käsul ehitatud Amon-Ra'le, Thotile ja Nuubia jumalatele pühendatud kaljupühamu.
Abaksiaalsus

**Abaksiaalsus** on asendimääratlus, millel on loomade ja taimede puhul erinev tähendus.

## Loomadel
Loomade anatoomias on **abaksiaalne** asend teljest kaugemal olemine.  Abaksiaalsuse vastand on adaksiaalsus.

## Taimedel
Taimede lamedatel elunditel on **abaksiaalne** ehk **dorsaalne** pool varre poole pööratud. Lehel on see tavaliselt alumine pool, õiel väline pool. Abaksiaalsuse vastand on adaksiaalsus.
Leonid Abalkin

**Leonid Abalkin** (vene Леонид Иванович Абалкин; 5. mai 1930 Moskva – 2. mai 2011 Moskva) oli vene majandusteadlane ja Nõukogude Liidu poliitik.

Ta lõpetas aastal 1952 Georgi Plehhanovi nimelise Rahvamajanduse Instituudi. Aastast 1958 oli ta samas aspirantuuris.
Abaševo kultuur

**Abaševo kultuur** oli arheoloogiline kultuur 2. aastatuhande keskpaigas eKr. Selle leide on Kesk-Volga, Lõuna-Uraali ja Doni jõgikonna alalt.
Giuseppe Abba

**Giuseppe Cesare Abba** (6. oktoober 1838 Liguuria, Cairo Montenotte – 6. november 1910 Brescia) oli itaalia kirjanik.
Adriano Abbado

**Adriano Abbado** (sündinud 16. märts 1958 Milanos) on itaalia kunstnik, kes on töötanud arvutikunsti ja elektronmuusika vallas.
Abaoji

**Abaoji** (hiina keeles 耶律阿保機, *Yēlǜ Ābǎojī*; templinimi **Taizu**; 872‒926) oli kitanite hõimupealik ja keiser, kes hiljem kuulutati Liao dünastia rajajaks.
Sait Faik Abasıyanık

**Sait Faik Abasıyanık** (18. või 23. november 1906 Adapazarı – 11. mai 1954 İstanbul) oli türgi kirjanik, kes kirjutas nii romaane kui ka lühijutte.
Annika Vait

**Annika Vait** (sündinud 26. veebruaril 1982) on eesti advokaat.

Ta on 4. märtsist 2008 Eesti Advokatuuri liige, alates 1. detsembrist 2009 vandeadvokaat. Kuni 2012. aastani töötas ta advokaadibüroos Glikman Alvin & Partnerid (endise ärinimega Advokaadibüroo Glikman & Partnerid) vandeadvokaadi ning tehingute ja ühinguõiguse valdkonna juhina. 2013. kuni 2024. aastani oli ta advokaadibüroo Alterna vandeadvokaat ja partner. Alates 2024. aastast on ta advokaadibüroo RASK partner ja ärinõustamise valdkonna kaasjuht.

Annika Vait on ärinõustamise ja tehingute ekspert.   Ta on üks Äripäeva väljaantava "Ettevõtja käsiraamatu" kaasautoritest ja Eesti Advokatuuri äriõiguse komisjoni liige.

## Publikatsioone
*Annika Vait: Juhatuse liige vastutab maksuintressi eest, postimees.ee, 8. detsember 2013
*Annika Vait ja Siret Siilbek: Riigikohus tunnustab aktsionäri õigust teabele, postimees.ee, 6. oktoober 2013
*Annika Vait: Korteriühistu liikmete teabesaamise õigus, Äripäeva Kinnisvara teatmik, 2. oktoober 2013
*Annika Vait: ETK uus tarneleping surub tootjad ja hulgikaupmehed nurka, Äripäev, 20. juuni 2013
*Annika Vait: Mängige Vene ruletti!, postimees.ee, 31. märts 2013
*Annika Vait: Kes vastutab Estonian Airi allakäigu eest? Milline roll on nõukogul?, delfi.ee, 5. jaanuar 2013
*Annika Vait: Mida peaks teadma ettevõtte juhiga käenduslepingut sõlmides?, postimees.ee, 24. september 2012
*Annika Vait: Kuidas viia läbi erikontrolli?, postimees.ee, 13. juuli 2012
*Annika Vait: Kuidas panna arved õigeaegselt laekuma?, äripäev.ee, 28. märts 2012
*Annika Vait: Kas juhatuse liikme ametiaeg on tähtajatu?, raamatupidaja.ee, 29. veebruar 2012

## Viited

## Välislingid
*Tutvustus Advokaadibüroo Alterna saidil
*Tutvustus advokaadibüroo RASK veebilehel
Diego Costa

**Diego da Silva Costa** (sündinud 7. oktoobril 1988 Lagartos) on Brasiiliast pärit Hispaania jalgpallur, kes mängib ründajana Brasiilia kõrgliigaklubis Grêmio.

Oma karjääri alustas Costa Portugali Bragas, aga ei mänginud esimeeskonnas kordagi. 2007. aastal ostis Costa Hispaania klubi Madridi Atlético, aga laenutas ta mitmekordselt (Braga, Celta de Vigo, Albacete Balompié). Hooajal 2009–2010 oli Diego Costa Valladolidi Reali mängija, aga hooaja lõpus kasutas Atlético tagasiostu õigust.

Hooajal 2013–2014 Madridi klubi koosseisus tuli Costa Hispaania La Liga meistriks, lüües hooaja jooksul 27 väravat.

Aastatel 2014–2017 mängis ta Inglismaa klubis Chelseas, kellega tuli kahel korral Inglismaa meistriks.

2021. aastal mängis ta Brasiilia kõrgliigaklubis Atlético Mineiro.

2022. aasta septembris naasis Costa Inglismaa kõrgliigasse, sõlmides hooaja lõpuni lepingu Wolverhampton Wanderersiga. 2023. aasta teises pooles mängis ta Brasiilia kõrgliigaklubis Botafogo. 2024. aasta alguses liitus ta Grêmioga.

2013. aastal Diego Costa tegi kaks mängu Brasiilia koondises, aga kuna tegemist oli sõprusmängudega, otsustas ta hakata esindama hiljem Hispaaniat. Debüüdi Hispaania koondises tegi Costa märtsis 2014 ja koondise peatreener Vicente del Bosque otsustas võtta ta 2014. aasta maailmameistrivõistlustele.

## Saavutused
;Madridi Atlético
* La Liga (1): 2013–14, 2020–21
* Copa del Rey: 2012–13
* UEFA Superkarikas: 2010, 2012, 2018
* UEFA Euroopa Liiga: 2017–18

;Chelsea
* Inglismaa meistrer (2): 2014–15, 2016–17
* Football League Cup (1): 2014–15

;Atlético Mineiro
*Campeonato Brasileiro Série A: 2021
*Copa do Brasil: 2021

;Grêmio
*Campeonato Gaúcho: 2024

## Viited

## Välislingid

* Profiil Madridi Atlético kodulehel
Yohan Goutt Goncalves

**Yohan Goutt Goncalves** (sündinud 20. detsembril 1994 Suresnesis Prantsusmaal) on Ida-Timori mäesuusataja.

Ta oli esimene Ida-Timori sportlane, kes võttis osa 2014. aasta taliolümpiamängudest, mäesuusatajana, saavutades meeste slaalomis 43. koha. Ta osales slaalomis ka 2018. aasta taliolümpiamängudel Pyeongchangis, kuid katkestas.

Ta on sündinud Suresnesis (asub Hauts-de-Seine departemangus Île-de-France piirkonnas Prantsusmaal). Tema ema on pärit Ida-Timorist ja isa Prantsusmaalt, kuid tema isal on veidi eesti verd. Tema isa Pierre Goutt (sündinud 1957) tegeleb Pariisis äriga, isapoolne vanaema Eva Goutt (neiuna Liiv; sündinud 1924 Eestis, elab Pariisis), isapoolse vanaema isa August Liiv (1882–1931) oli muusik, kes emigreerus 1927. aastal perega Austraaliasse, kus ta 1931. aastal Sydneys suri; samuti oli muusik isapoolse vanaema vanaisa Elias Liiv (1857–1892); Eliase vennad olid kirjanikud Jakob ja Juhan Liiv. Yohani onu Maurice Goutt on Prantsusmaal elav estofiil, kes on abielus eestlanna Airega. Yohani onupoeg Kaido Goutt on Tallinna Ülikooli prantsuse keele õppejõud.

## Välislingid
* Viis sammu Juhanist Yohanini (Sotši taliolümpial võistleb kuulsa eesti luuletaja Juhan Liivi sugulane eksootilise Aasia riigi lipu all.)
Zelva rajoon

**Zelva rajoon** on 2. järgu haldusüksus (rajoon) Hrodna oblastis Valgevenes. Rajooni pindala on 870 km². 2009. aasta seisuga elas seal 19 119 inimest.

Rajoon moodustati 1940. aastal. Rajoon koosneb järgmistest külanõukogudest: Dabrasielcy, Dziarečyni, Hałynka, Karałini, Kramianica, Słavacičy, Synkavičy, Zelva ja Tułava külanõukogu.

Halduskeskus on Zelva alev. Vaatamisväärne paik on veel Synkavičy küla.


Kwiecień 2013 33.JPG|Zelva
Царква Сьв. Міхаіла Архангела ў Сынкавічах, foto 30.jpg|Synkavičy
Касьцёл Унебаўзяцьця Найсьвяцейшай Дзевы Марыі (Дзярэчын) 01.jpg|Dziarečyn


Rajooni suurim jõgi on Ščara, sellele järgneb Nemunase lisajõgi Zelvianka. Rajoon asub osalt Vaŭkavyski kõrgustikul, osalt aga Słonimi kõrgustikul, põhjaosas aga Neemeni madalikul. Kõrgused ulatuvad valdavalt 150–200 meetrit üle merepinna. Kõrgeim koht asub Madziejka küla lähistel (239 meetrit).

2009. aasta seisuga olid elanikest 70,69% valgevenelased, 4,28% venelased, 23,6% poolakad ja 1,43% oli teistest rahvustest. 684,81% elanike emakeel oli valgevene keel, 13,16% elanike emakeel oli vene keel. Koduse keelena kõneles valgevene keelt 76,05% elanikke, vene keelt aga 19,61%.

## Viited

## Välislingid

*Rajoon Hrodna oblasti täitevkomitee kodulehel (*vene keeles*)
*Rajooni kaart
Roś

**Roś** (transkribeerituna **Ros**) on alev Valgevenes Hrodna oblastis Vaŭkavyski rajoonis. Alev on Rośi külanõukogu halduskeskus. 

Alevit läbib Rośi jõgi ja Masty–Vaŭkavyski raudteeliin.

Alevis on kaks keskkooli ja laste kunstikool, lisaks asuvad seal veel raamatukogu ja kultuurimaja. Alevis toodetakse ehitusmaterjale, seal on ka toiduainete tööstus.

Vaatamisväärsusteks on iidsed šahtid, kust kaevandati ränikivi, lisaks veel vanalinn ja mõisakompleks. Säilinud on XIX sajandil ehitatud sünagoog, katoliku kirik aastast 1801, õigeusu kirik aastast 1901 ja aastal 1903 ehitatud kabel.

## Ajalugu

Alevit on esimest korda mainitud XVI sajandil. Toona kuulus see Navahradaki vojevoodkonda ja Vaŭkavyski maakonda. Toona kandis asula nime *Padroś* (*Падрось*). Esimesed teadaolevad omanikud olid Chodkiewiczid. Asustus oli selles piirkonnas küll juba XII sajandil, seal asus mitu erinevatele omanikele kuulunud küla. XVI sajandi lõpus sai Rośist alev. Chodkiewiczite kätte jäi alev aastani 1644, mil nad selle Rakowskitele müüsid, aga juba samal aastal said Rośi omanikeks Hlebowiczid.

Edasi vahetusid omanikud kiiresti, Roś kuulus nii Ogińskitele, Sapiehadele, Braniczkytele kui ka Potockitele. Alates kolmandast Poola jagamisest aastal 1795 oli alev Venemaa koosseisus, kuuludes nüüd algul Słonimi kubermangu, hiljem aga Hrodna kubermangu. Aastal 1886 avati Rośi raudteejaam.

Pärast esimest maailmasõda kuulus Roś Poola koosseisu, 1939. aastast Nõukogude Liitu. Toona asus alevi lähistel suur lennuväebaas.

## Tuntud elanikke
*Piotr Matus – Valgevene matemaatik

## Välislingid

* Alev Valgevene fotoentsüklopeedias
Marcello Abbado

**Marcello Abbado** (7. oktoober 1926 Milano – 4. juuni 2020) oli itaalia helilooja ja pianist.

Ta on Claudio Abbado vend ja Roberto Abbado isa.
Roberto Abbado

**Roberto Abbado** (sündinud 30. detsembril 1954 Milanos) on itaalia dirigent. 

Ta on Marcello Abbado poeg ja Claudio Abbado vennapoeg.

## CD-d
* Puccini, Turandot- Roberto Abbado/Münchner Rundfunkorchester/Eva Marton/Ben Heppner/Margaret Price, 1993 Sony/RCA
* Bellini: I Capuleti e i Montecchi - Roberto Abbado/Münchner Rundfunkorchester/Vesselina Kasarova/Eva Mei/Ramón Vargas/Umberto Chiummo/Simone Alberghini, 1998 Sony/RCA. Pick of the Year 1999, BBC Music Magazine.
* Donizetti: Don Pasquale - Roberto Abbado/Münchner Rundfunkorchester/Renato Bruson/Eva Mei/Frank Lopardo/Thomas Allen, 1994 Sony/RCA
* Rossini: Tancredi - Roberto Abbado/Münchner Rundfunkorchester/Vesselina Kasarova/Eva Mei/Ramón Vargas/Veronica Cangemi, 1996 Sony/RCA. Echo der Klassik 1997.
* Florez, Arias for Rubini (Rossini/Bellini/Donizetti) - Roberto Abbado/S. Cecilia, 2007 Decca
* Flórez, L'amour - Roberto Abbado/Orch. Bologna, 2013 Decca. Diapason d'Or 2014.
* Garanca, Bel Canto - Elīna Garanča/Filarmonica del Teatro Comunale di Bologna/Roberto Abbado, 2009 Deutsche Grammophon. Echo der Klassik 2010.
* Luca Francesconi: Cobalt Scarlet - Rest - Orchestra Sinfonica Nazionale della RAI/Anssi Karttunen/Roberto Abbado, 2005 Stradivarius
**DVDs & Blue-Ray**
* Giordano, Fedora - Abbado Roberto/Freni/Domingo, 1997 Deutsche Grammophon
* Rossini, Zelmira - Roberto Abbado/Florez/Aldrich/Kunde, 2009 Decca
* Rossini, Ermione - Roberto Abbado/Ganassi/Kunde, 2009 Dynamic
* Rossini, Mosé in Egitto- Roberto Abbado/Ganassi/Zanellato/Korchak, 2012 Opus Arte
‘Abbās II (Pärsia)

**‘Abbās II** (31. detsember 1632 – 25. oktoober 1666) oli Pärsia valitseja (Iraani šahh)  aastatel 1642–1666. Ta kuulus Safaviidide dünastiasse.
Krasnasielski

**Krasnasielski** (transkribeerituna **Krasnaselski**) on alev Valgevenes Hrodna oblastis Vaŭkavyski rajoonis. Alev on Krasnasielski külanõukogu halduskeskus. Alevit läbib Rośi jõgi, samuti ka raudteeliin Masty - Vaŭkavysk, kuigi alevis rongide peatuspaika ei ole. Poola keeles on alevi nimi *Krasne Sioło*, ka *Krasnosielce*.

Alevis on keskkool ja põhikool, lisaks asuvad seal veel kaks raamatukogu ja kaks kultuurimaja. Alevis toodetakse ehitusmaterjale, sealne ettevõte *Краснасельскбудматэрыялы* on üks Valgevene suuremaid ehitusmaterjalide tootjaid. Firmas toodetakse tsementi, kiltkiviplaate ja muud.

Vaatamisväärsusteks on iidsed šahtid, kust kaevandati ränikivi.

## Ajalugu

Algselt **Krasnaje Siało** (*Краснае Сяло*) või lihtsalt Krasnaje nime kandnud asulat mainitakse esimest korda aastal 1569. Toona kuulus see Navahradaki vojevoodkonda ja Vaŭkavyski maakonda, asulas oli Rośi mõisa süda. Esimesed teadaolevad omanikud olid Chodkiewiczid, Rakowskid, Hlebowiczid, Ogińskid, Sapiehad, Braniczkytele kui ka Potockid.

Alates kolmandast Poola jagamisest aastal 1795 oli küla Venemaa koosseisus, kuuludes nüüd algul Słonimi kubermangu, hiljem aga Hrodna kubermangu. Asula hakkas kasvama peale aastat 1914, mil sinna rajati tsemendivabrik, enne seda oli Krasnasielski 48 majaga väike küla..

Pärast Esimest maailmasõda kuulus Krasnasielski Poola koosseisu, 1939. aastast Nõukogude Liitu. Aastal 1958 sai asula tänapäevase nime, ühtlasi sai sellest alevik. Alevi staatuse sai see paik aastal 1968.

## Tuntud elanikke
*Viačka Ciełieš – Valgevene ja Läti kunstnik.

## Välislingid
* Alevi ajalugu (*Valgevene keeles*)
* Krasnasielski YouTube'is
Cleveland Abbe

**Cleveland Abbe** (3. detsember 1838 New York – 28. oktoober 1916 Chevy Chase) oli USA meteoroloog, USA ilmateenistuse rajaja.
Abbozzo

Sõna "***abbozzo***" (itaalia keeles 'visand') on kunstis kasutusel mitmes tähenduses:
*visandlik joonistus, millel on markeeritud valgust ja varju
*peamiselt barokiaegne maali joonistatud või ühevärviline aluskiht
*skulptuuri savist või vahast visand
*skulptuuri või reljeefi toorik, mille valmistavad töölised, et meister seda viimistleks
Voŭpa

**Voŭpa** (transkribeerituna **Vovpa**, valgevene keeles Воўпа, poola keeles *Wołpa*) on agrolinnake (endine alev) Valgevenes Hrodna oblastis Vaŭkavyski rajoonis. Asula on Voŭpa külanõukogu halduskeskus.

Asulas on keskkool, raamatukogu ja kultuurimaja. Vaatamisväärsusteks on katoliku kirik aastast 1773 ja õigeusu kirik aastast 1859. Asula suurimaks vaatamisväärsuseks oli aga puidust sünagoog, mis oli üks uhkemaid terves Ida-Euroopas. See hoone hävis Teise maailmasõja ajal.

## Ajalugu

Voŭpat mainitakse esimest korda XV sajandil, mil seal asusid riigimõis ja selle juurde kuulunud küla. Aastal 1449 kingiti see paik Sudimantaitistele. Hiljem läks paikkond üle Halšanyst pärit Alšėniškistele. Toona kuulus Voŭpa Navahradaki vojevoodkonda ja Vaŭkavyski maakonda.

XVI sajandil kuulus  asula Sapiehadele. Toona mõisteti seal omavoliliselt kohut kuningavõimu toetanud hetman Wincenty Korwin Gosiewski üle. XVIII sajandil müüdi alev Jabłonowskitele, aleviks sai Voŭpa aastal 1792. Aastal 1773 valmis puidust ehitatud katoliku kirik, samuti rajati asulasse uhke puidust  sünagoog, mida kaunistasid meisterlikud nikerdused.

Alates kolmandast Poola jagamisest aastal 1795 oli alev Venemaa koosseisus, kuuludes nüüd algul Słonimi kubermangu, hiljem aga Hrodna kubermangu. Seoses Poola ülestõusudega konfiskeerisid tsaarivõimud asula Jabłonowskitelt ja sellest sai taas riiklik omand.

Pärast Esimest maailmasõda kuulus Voŭpa Poola koosseisu, 1939. aastast Nõukogude Liitu. Alev muudeti külaks. Teise maailmasõja ajal põletati kahjus maha seal asunud sünagoog.

## Viited

## Välislingid

* Voŭpa YouTube'is
George Abbott

**George Abbott** (25. juuni 1887 Forestville, New Yorgi osariik – 31. jaanuar 1995 Miami Beach) oli USA muusikalilavastaja.

## Tunnustus
*1990 – National Medal of Arts
ABBYY

**ABBYY** (1997. aastani **BIT Software**) on 1989 David Yangi asutatud Venemaa ettevõte, mis toodab tarkvara tekstituvastuse ja muu jaoks.

Nende tuntuim toode on tekstituvastusprogramm ABBYY FineReader.
Abbeville'i leiukoht

**Abbeville'i leiukoht** on arheoloogiline leiukoht Prantsusmaal Abbeville'i lähedal Somme'i jõe terrassil kruusaaugus.

Leiukoht avastati 1836. Sealt leiti palju pihukirveid. Leidude vanus on 600 000 – 300 000 aastat.

Leiukoha järgi on saanud nime Abbeville'i kultuur.
ABC (rühmitus)

**ABC** oli konstruktivistlike arhitektide ja kunstnike rühmitus, mille liikmete seas olid El Lissitzky, Mart Stam, Hans Schmidt, Hannes Meyer ja Emil Roth.
ABC-transportvalgud

**ABC-transportvalgud** ehk **ABC-transporterid** on valgud, mis transpordivad läbi rakumembraanide ja sisemembraanide metabolismi saadusi, lipiide ja steroole, saades energiat adenosiintrifosfaadi hüdrolüüsist.
Pir Sultan Abdal

**Pir Sultan Abdal** (umbes 1480 – 1550) oli türkmeeni päritolu Türgi aleviitlik ašuug. 

Ta elas Sivasis. Pir Sultan Abdal laulis saasi saatel.
Abderos

**Abderos** oli vanakreeka mütoloogias Heraklese armastatu. Ta oli Hermese poeg, Pindarose järgi Poseidoni poeg.   

Herakles jättis ta valvama Diomedese märasid, kelle ta oli varastanud. Need sõid Abderose ära. 

Abderose haua kohale rajas Herakles Abdera linna Traakias.